|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **prijedloga**  **ODLUKE**  **o izmjeni Odluke o provedbi postupaka jednostavne nabave** | |
| **Grad Koprivnica**  **Služba ureda gradonačelnika** | |
| **Početak savjetovanja**  **20.11.2024.** | **Završetak savjetovanja:**  **18.12.2024.** |

**RAZLOG DONOŠENJA**

|  |
| --- |
| **Zakonska osnova**  Temeljem članka 15. stavka 2. Zakona o javnoj nabavi („Narodne novine“ broj 120/16 i 114/22) - dalje u tekstu: „Zakon“, propisano je da pravila, uvjete i postupke jednostavne nabave utvrđuje naručitelj općim aktom, uzimajući u obzir načela javne nabave te mogućnosti primjene elektroničkih sredstava komunikacije.  Sukladno članku 12. stavku 1. Zakona, Zakon se ne primjenjuje za nabavu robe i usluga procijenjene vrijednosti do 26.540,00 EUR, odnosno nabavu radova procijenjene vrijednosti do 66.360,00 EUR (postupci jednostavne nabave), već postupke do tih vrijednosti uređuje naručitelj općim aktom.  Gradsko vijeće Grada Koprivnice temeljem članka 40. Statuta Grada Koprivnice („Glasnik Grada Koprivnice“ broj 4/09, 1/12/, 1/13, 3/13 – pročišćeni tekst, 1/18 i 2/20 i 1/21) donosi Odluke i druge opće akte kojima se uređuje pitanja iz samoupravnog djelokruga Grada Koprivnice.  Gradsko vijeće Grada Koprivnice je na 18. sjednici održanoj 18.3.2024. godine, donijelo Odluku o provedbi postupaka jednostavne nabave te je ista objavljena u „Glasniku Grada Koprivnice“ broj 2/24.  **II. Ocjena stanja i osnovna pitanja koja se uređuju aktom i objašnjenje pojedinih odredbi**  Ovom izmjenom Odluke o provedbi postupaka jednostavne nabave, mijenja se članak 13. Odluke na način da se dodaje još jedno novo izuzeće od primjene Odluke i to kako slijedi: „Iznimno, ova Odluka se ne primjenjuje, ukoliko je ispunjena neka od slijedećih pretpostavki: na nabavu robe, radova i usluga koje su posljedica odluka socijalnog vijeća ili proizlaze iz akata kojima se reguliraju socijalna prava građana Koprivnice.“.  Članak 1., utvrđuje izmjenu članka 13. Odluke, a koja se odnosi na sva izuzeća od primjene Odluke.  Članak 2., sadrži odredbu o stupanju na snagu Odluke.  **III. Potrebna sredstva za provedbu akta**  Za provedbu ove Odluke o izmjeni Odluke nije potrebno osigurati dodatna sredstva u Proračunu Grada Koprivnice za 2024. godinu. |

Obrazloženje skraćenog roka savjetovanja:

Procijenjeno je da će ovako skraćeni rok savjetovanja biti dovoljan da se građani upoznaju s odlukom i sudjeluju u savjetovanje čime se postiže svrha savjetovanja.

Pozivamo predstavnike zainteresirane javnosti da najkasnije do 18.12.2024. godine dostave svoje komentare na Nacrt prijedloga Odluke o izmjeni Odluke o provedbi postupaka jednostavne nabave putem OBRASCA za savjetovanje na e-mail:[renata.stefec@koprivnica.hr](mailto:renata.stefec@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Odluke.